**Balatonvilágos Község Önkormányzata**

**Polgármester**

8171 BALATONVILÁGOS, CSÓK ISTVÁN SÉTÁNY 38. TELEFON +36 88 480845 FAX: +36 88 480845

Az előterjesztés törvényességi

szempontból megfelelő.

Siófok, 2022. augusztus

dr. Boda Zsuzsanna

jegyző

**E L Ő T E R J E S Z T É S**

**Balatonvilágos Község Önkormányzat Képviselő-testületének**

**2022. augusztusi ülésére**

**Tárgy:** A Dobó István utcai telkek értékbecslésére beérkezett ajánlatok elbírálása és szerződéstervezet elfogadása

**Előterjesztő:** Takács Károly polgármester

**Előkészítette:** Siófoki Közös Önkormányzati Hivatal Balatonvilágosi Kirendeltsége

**Tisztelt Képviselő-testület!**

Balatonvilágos Község Önkormányzat Képviselő-testülete a 114/2020. (VIII.06.) számú határozatával döntött a Balatonvilágos, Külterület 021/6., 021/7., 021/8., és 021/9. helyrajzi számú önkormányzati tulajdonú földrészletek belterületbe vonásáról, azzal, hogy a belterületbe vont területeken az önkormányzat 4 éven belül lakótelkeket kíván kialakítani és értékesítésre kijelölni. A belterületbe vont területrészen 20 db kivett beépítetlen terület művelési ágú, átlagban 1125 m2 nagyságú (848/7-848/26 hrsz.) ingatlan került kialakításra.

Az ingatlanok közművesítése érdekében egyeztetések folytak a szolgáltatókkal. A víz,- és szennyvíz hálózat kiépítésére vonatkozó tervezési folyamatok elkezdődtek, a villamos-energia hálózati csatlakozási szerződés-tervezettel kapcsolatos módosítások megküldésre kerültek a szolgáltató részére, melyre még nem érkezett válasz.

Árajánlatokat kértünk a Dobó István utcai telkek értékbecslésének elvégzésére vonatkozóan első körben három értékbecslőtől, melyre nem érkezett egy ajánlat sem.

A második körben az árajánlatkérők az alábbi hét cég részére kerültek kiküldésre a beszerzési szabályzatnak megfelelően:

* Értékbecslő 21 Kft. (8000 Székesfehérvár, Szekfű Gy. u. 19.)
* Gellai-Szabó Iroda
* B3 Ingatlan Tunyogi Bálint e.v. (2454 Iváncsa, Fő utca 35.)
* Atlanting Kft. (8000 Székesfehérvár, dr. Koch László utca 16.)
* Architorium Property Kft. (2097 Pilisborosjenő, Kőfaragó utca 14.)
* Emmerling-Köhler Kft. (8000 Székesfehérvár, Károly J. út 45.)
* GamaHome értékbecslő és vagyonértékelő Iroda (5500 Gyomaendrőd, Zrínyi Miklós utca 5.)

A vállalkozók közül megkeresésünkre négyen küldték meg ajánlataikat az alábbiak szerint:

|  |  |  |  |
| --- | --- | --- | --- |
| **Vállalkozó** | **Nettó** | **Áfa** | **Bruttó** |
| **Gellai-Szabó Iroda** | 500.000 Ft | 0 Ft | 500.000 Ft |
| **Tunyogi Bálint e.v.** | 990.000 Ft | 0 Ft | 990.000 Ft |
| **Architorium Property Kft.** | 350.000 Ft | 94.500 Ft | 444.500 Ft |
| **Emmerling-Köhler Kft.** | 290.000 Ft | 78.300 Ft | 368.300 Ft |

A legkedvezőbb ajánlatot az Emmerling-Köhler Kft. (8000 Székesfehérvár, Károly J. út 45.) adta bruttó 368.300 Ft összegben.

Balatonvilágos Község Önkormányzata és Intézményeire vonatkozó Beszerzési szabályzat   
VI. fejezet 3.3. k) pontja szerint „*Az Árajánlatot kérő köteles az árajánlatokat azonos tartalommal összehasonlítani, a legalacsonyabb ellenszolgáltatást tartalmazó vagy az összességében legelőnyösebb árajánlatot választani.”*

A bíráló bizottság megvizsgálta a beérkezett árajánlatokat, melyeket formai és tartalmi szempontból megfelelőnek talált, és egyben javasolja a Képviselő-testületnek a legkedvezőbb, az Emmerling-Köhler Kft. bruttó 368.300 Ft összegű ajánlatának elfogadását. A bírálati jegyzőkönyv az előterjesztés mellékletét képezi.

Egyben javasolom a vonatkozó Megbízási szerződésben foglaltak jóváhagyását, aláírására a polgármester és a jegyző felhatalmazását. Megbízási szerződés az előterjesztés melléklete.

Kérem a képviselő-testületet az előterjesztés megvitatására, az alábbi határozati javaslat elfogadására.

Balatonvilágos, 2022. augusztus 19.

Takács Károly

polgármester

1. **Balatonvilágos Község Önkormányzat Képviselő-testületének**

**határozati javaslata**

**a Dobó István utcai telkek értékbecslésére beérkezett ajánlatok elbírálásáról:**

Balatonvilágos Község Önkormányzat Képviselő-testülete a Dobó István utcai telkek értékbecslésére vonatkozó árajánlatok közül elfogadja a legkedvezőbb, az Emmerling-Köhler Kft. ajánlatát bruttó 368.300 Ft összegben. A döntés végrehajtásához szükséges előirányzat az önkormányzat 2022. évi költségvetésében a 066020 Város- és Községgazdálkodás kormányzati funkción rendelkezésre áll.

A képviselő-testület egyidejűleg elfogadja a Megbízási szerződésben foglaltakat, annak aláírására felhatalmazza a polgármestert és a jegyzőt.

Felelős: Takács Károly polgármester

dr. Boda Zsuzsanna jegyző

Határidő: értelem szerint

**MEGBÍZÁSI SZERZŐDÉS**

**Szerződő felek:**

egyrészről **Balatonvilágos Város Önkormányzata (továbbiakban Megrendelő),**

**képviseletében Takács Károly Béla polgármester**

Cím: 8171 Balatonvilágos, Csók István sétány 38.

telefon : 06-30/216-9662

e-mail: bvilagos.polg@invitel.hu

adószám: 15734044-2-14

Önkormányzati törzsszám: 734048

bankszámlaszám:11748083-15428684

másrészről    Emmerling-Köhler Kft. **(Vállalkozó),**Cím: 8000 Székesfehérvár, Károly János utca 45.  
e-mail: ertekbecsles@ek-kft.hu

adószám : 13493844-2-07

bankszámlaszám: 10700093-42667302-51100005

**I.**

**A SZERZŐDÉS TÁRGYA**

Jelen megbízási szerződés (a továbbiakban: **Szerződés**) alapján **Megrendelő** megrendeli, **Vállalkozó** elvállalja a 848/7-848/26 HRSZ. (20 db) **piaci forgalmi értékbecslését közművesített és közművesítés nélküli állapotra vonatkozóan.**

**II.**

**A MEGRENDELŐ KÖTELEZETTSÉGEI**

1.  **Megrendelő** kötelezettséget vállal arra, hogy a szerződés aláírásakor a **Vállalkozó** rendelkezésére bocsát minden olyan rendelkezésére álló adatot és a **Vállalkozó** feladataival összefüggésben lévő információt, adatot, dokumentumot, melyek a **Vállalkozó** feladatai ellátásához szükségesek, így az ingatlanok tulajdoni lapjait, hivatalos térképmásolatait, az ingatlanokon található épületek alaprajzait. Szükséges információknak tekintendők azok a **Megrendelő** rendelkezésére álló adatok, ismeretek is, melyek nélkül a **Vállalkozó** nem tudná a jelen szerződésben vállalt kötelezettségeit teljesíteni.

3.  A **Megrendelő** köteles az 1. pontban foglalt dokumentumokat, adatállományt jegyzőkönyvben rögzített módon átadni. A jegyzőkönyvből ki kell tűnnie az átadás idejének, helyének, az átadott dokumentum, adatállomány megnevezésének (tételesen), az átadó és átvevő személyének. Az átadásra kerülő dokumentumot, adatállományt úgy kell megjelölni a jegyzőkönyvben, hogy azok a későbbiek során minden kétséget kizáró módon azonosíthatók legyenek. A jegyzőkönyv elkészítéséért és annak valóságnak megfelelő tartalmáért a **Megrendelő** a felelős.

4.  A szerződésszerű teljesítés esetén a **Vállalkozó** számára a vállalkozási díjat a **Megrendelő** a **Vállalkozó** által kiállított, a számviteli jogszabályoknak (különösen a Számvitelről szóló 2000. évi C. tv) megfelelő számla ellenében köteles a benyújtástól számított 8 napon belül megfizetni, átutalással a **Vállalkozó** a CIB Banknál vezetett 10700093-42667302-51100005 számú bankszámlájára.

**III.**

**A VÁLLALKOZÓ KÖTELEZETTSÉGEI**

5.      A **Vállalkozó** a szakmai szempontok alapján, független szakértőként és **Megrendel**ő érdekeinek ismeretében, a legnagyobb gondossággal köteles eljárni. A **Megrendelő** utasítása nem terjedhet ki a munka megszervezésére, illetve nem sértheti a függetlenség elvét.

6.  A **Vállalkozó** a jelen szerződés teljesítésével összefüggésben tudomására jutott bármilyen információt köteles bizalmasan kezelni, kizárólag a jelen szerződésben foglalt feladatai teljesítése érdekében használhatja fel azt - az alvállalkozóit kivéve - harmadik személynek a tudomására nem hozhatja. Köteles az információk, adatok titokban maradása érdekében minden szükséges intézkedést megtenni és erre – ha van - az alvállalkozóit is kötelezni. Ezen kötelezettség a **Vállalkozó**t mindaddig terheli, ameddig az érintett információk egyébként jogszerűen nyilvánosságra nem kerülnek, vagy egyébként Megrendelő a titoktartás alól nem mentesíti. Mentesül a **Vállalkozó** a titoktartási kötelezettsége alól mindazon esetekben, amikor jogszabályi előírás biztosítja ezen adatok nyilvánosságát.

7.      A Vállalkozó köteles a **Megrendelő**t haladéktalanul értesíteni minden olyan körülményről, mely a vállalkozás eredményességét, vagy határidőre való elvégzését veszélyezteti, vagy gátolja. Ilyen esetben a Ptk. 395. § (3) bekezdése az irányadó.

8.      A **Vállalkozó** azok felhasználása után, de legkésőbb a kész szakértői munka átadásakor köteles visszaadni a **Megrendelő**nek azon dokumentumokat, adatállományt, melyeket a **Megrendelő** a feladatai teljesítése érdekében részére átadott.

9.      A **Vállalkozó** köteles e szerződés tárgyát képező feladatait jelen szerződés aláírásától számított tíz (10) munkanapon belül elvégezni, az értékelést a szakmai és formai követelményeknek megfelelően két (2) példányban, a **Megrendelő** képviselőjének személyesen átadni.

**IV.**

**A VÁLLALKOZÓ JOGAI**

10.  A **Vállalkozó** a szerződésszerűen elvégzett feladatai után jogosult a Megrendelő részérőla szerződésszerű teljesítésről teljesítésigazolás kiadását és a vállalkozói díjának a szerződésben rögzített módon való megtérítését követelni.

11.  A **Vállalkozó** jogosult e szerződés tárgyát képező feladatai ellátásáért a **Vállalkozó**i díjról a számlát a **Megrendelő** részére kiállítani.

12.  A **Vállalkozó** alvállalkozó igénybe vételére jogosult. Alvállalkozója tevékenységéért úgy felel, mintha ő maga végezte volna a feladatot.

**V.**

**NYILATKOZATTÉTEL KAPCSOLATTARTÁS**

13.  Kapcsolattartó a **Megrendelő** részéről: Takács Károly (cím: 8171 Balatonvilágos, Csók István sétány 38., tel.: 06-30/216-9662, e-mail: bvilagos.polg@invitel.hu),  teljesítést igazoló: Takács Károly Béla polgármester,

a **Vállalkozó** részéről: Emmerlingné Köhler Marietta cím: 8000 Székesfehérvár, Károly János utca 43. 1/1., tel.: 06-30/99-77-272, e-mail: [ertekbecsles@ek-kft.hu](mailto:ertekbecsles@ek-kft.hu)

**VI.**

**VÁLLALKOZÁSI DÍJ**

14. A **Vállalkozó**t e szerződésben meghatározott feladat elvégzéséért 290.000 Ft + ÁFA**,** azaz mindösszesen bruttó 368.300 Ft, azaz háromszázhatvannyolcezer-háromszáz Ft mértékű díjazás illeti meg, amely összeg tartalmazza a szakértői díjat, valamint a teljesítéssel kapcsolatos valamennyi dologi kiadást, közterhet.

**VII.**

**A MEGRENDELŐ JOGAI**

15.A **Vállalkozó** hibás, vagy késedelmes teljesítése esetén **Megrendelő** mindaddig megtagadhatja a teljesítésigazolás kiadását és a vállalkozási díj megfizetését, amíg a **Vállalkozó** nem, vagy hibásan teljesít.

16. A **Megrendelő** a **Vállalkozó** hibás teljesítését különösen a **Vállalkozó** által elvégzett feladatokra vonatkozó jogszabályi előírások, szakmai szabályok, módszerek, eljárási rend és a jelen szerződés előírásai alapján jogosult megállapítani.

17. A **Megrendelő** a jelen szerződés hatálya alatt jogosult folyamatosan a **Vállalkozó**i feladat teljesítését, annak módját és egyéb feltételeit, körülményeit bármikor ellenőrizni.

**VIII.**

**A SZERZŐDÉS MEGSZŰNÉSE ÉS MÓDOSÍTÁSA**

18. A Szerződő **Felek** a jelen szerződést csak közös megegyezéssel, írásban módosíthatják. Nem minősül írásbeli módosításnak a faxon, vagy elektronikus üzenet (e-mail, sms) formájában történő üzenetváltás.

19. A Szerződő **Felek** bármikor jogosultak elállni a szerződéstől, de kötelesek az elállással kapcsolatban okozott kárt egymásnak megtéríteni. **Megrendelő** – a szerződéstől való elállása esetén - köteles elfogadni a **Vállalkozó** időarányosan számított számláját.

**IX.**

**VEGYES RENDELKEZÉSEK**

20. ***Adatvédelemmel kapcsolatos kötelezettségek***

A Szerződő felek rögzítik, hogy a szerződés megkötése és teljesítése során - jogi személy, illetve jogi személyiséggel nem rendelkező társaság - szerződő fél esetén a képviselő(k), illetve a kapcsolattartóként megjelölt személyek, valamint a szerződés teljesítése során közreműködő természetes személyek (munkavállalók, megbízottak stb.) személyes adatainak kezelésére kerül sor, mely adatkezelés jogalapja a GDPR 6. cikk (1) bekezdés b) vagy f) pontja a szerződés teljesítése, illetve a szerződő felek jogos érdeke céljából.

Szerződő Felek rögzítik, hogy a jelen szerződéses együttműködés során személyes adatokat csak és kizárólag a jelen szerződés teljesítéséhez szükséges mértékben kezelnek a másik fél képviselőiről, munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.

A Szerződő felek kijelentik továbbá, hogy – tekintettel arra, hogy az egyik szerződő fél Önkormányzat – a titoktartási kötelezettségük nem terjed ki az Infotv. szerinti közérdekű, illetve közérdekből nyilvános adatokra.

21. Azon esetben, ha a jelen szerződés bármely rendelkezése érvénytelen lenne, az nem érinti az egész szerződés érvényességét.

22. A Szerződő **Felek** a jelen szerződés teljesítése során törekednek a vitás kérdések tárgyalásos rendezésére, amennyiben 30 napon belül nem járnak eredménnyel, úgy vagyonjogi vitájuk eldöntésére bírósághoz fordulnak.

23. A Szerződő **Felek** a jelen szerződést - mely egymással teljesen azonos 5 (öt) darab példányban készült -, annak elolvasása és kölcsönös értelmezése után, mint akaratukkal mindenben megegyezőt, arra feljogosított képviselőik útján helybenhagyólag írták alá.

Balatonvilágos, 2022. augusztus 22.

….………………………………………… …………………………………...

Balatonvilágos Község Önkormányzata Emmerling-Köhler Kft.

képviseli: Takács Károly képviseli: Emmerlingné Köhler Marietta

polgármester ügyvezető

Megbízó Megbízott

Siófok, 2022. augusztus 22.

…………………………………………......……………………………….

dr. Boda Zsuzsanna Balogh Gábor

jegyző közgazdasági osztályvezető

jogi ellenjegyző pénzügyi ellenjegyző



